Okresná prokuratúra Skalica 
Ružová 2, 909 01 Skalica 	

Sp. zn. : Pv 30/15/2206	Skalica, 6.5.2015
EEČ : 2-20-40-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
-	Obvinený XXXXX dňa 24.03.2015 vyhlásil, že spáchal skutok spočívajúci v tom, že v presne nezistenom čase od 05.00 hod až 05.15 hod dňa 02.11.2014 v meste XXXXX na ulici Vajanského v priestoroch pohostinstva Vix, bezdôvodne fyzicky napadol po predchádzajúcej slovnej potýčke XXXXX, nar. XXXXX, bytom XXXXX, Dr. Clementisa 757/55 a to tak, že ho chytil zozadu za krk a bundu, následne ho odtiahol od baru ku vchodovým dverám, kde mu rukou zovretou v päsť niekoľkokrát udrel do oblasti tváre, následne ho XXXXX vytiahol násilím von pred pohostinstvo Vix, kde v priestoroch schodišťa ho niekoľkokrát napadol päsťami do tváre a tela, pričom v ďalšom napadnutí mu bolo zabránené tu prítomnými osobami a svedkami, ktorí zišli, aby zabránili XXXXX pokračovať v napádaní, následne XXXXX odišiel na toalety, kde si išiel umyť zakrvavenú tvár, kde po chvíli prišiel znova XXXXX, tu zhodil na zem umývajúceho sa XXXXX a následne ho začal kopať nohami do tela a znovu udierať päsťami do tváre a po príchode svedkov bolo opätovne zabránené XXXXX, aby pokračoval v útoku, pričom poškodenému XXXXX bolo útokom spôsobené ľahké zranenie a to poranenie okolia oka, ktoré si vyžiadalo jednorazové lekárske ošetrenie s dobou liečenia 3-7 dní bez práceneschopnosti podľa vyjadrenia MUDr. Buletsa.

-	Poškodený čestne vyhlásil, že jeho nároky na náhradu škody sú v predmetnej veci plne uspokojené. Obvinený zároveň urobil aj iné opatrenia na náhradu škody, a to dňa 24.03.2015 sa poškodenému pred mediačným a probačným úradníkom ospravedlnil a uviedol, že svojho konania ľutuje a v budúcnosti sa podobného konania vyvaruje. 

Obvinený XXXXX dňa 24.04.2015 zložil bankovým prevodom na účet Krajskej prokuratúry v Trnave, č. účtu: SK76 8180 0000 0070 0023 0596, peňažnú sumu vo výške 350,00 € na všeobecne prospešné účely, z ktorej 50 % t.j. 175,- € patrí štátu na peňažnú pomoc obetiam trestnej činnosti a 50 % t.j. 175,- € obvinený určil Zelenému Domu Skalica, Čulenova 3, 909 01 Skalica, IČO: 42162041, č. ú. SK4156000000002620055001.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-13/SI-SI-2015.
v presne nezistenom čase od 05.00 hod až 05.15 hod dňa 02.11.2014 v meste XXXXX na ulici Vajanského v priestoroch pohostinstva Vix, bezdôvodne fyzicky napadol po predchádzajúcej slovnej potýčke XXXXX, nar. XXXXX, bytom XXXXX, Dr. Clementisa 757/55 a to tak, že ho chytil zozadu za krk a bundu, následne ho odtiahol od baru ku vchodovým dverám, kde mu rukou zovretou v päsť niekoľkokrát udrel do oblasti tváre, následne ho XXXXX vytiahol násilím von pred pohostinstvo Vix, kde v priestoroch schodišťa ho niekoľkokrát napadol päsťami do tváre a tela, pričom v ďalšom napadnutí mu bolo zabránené tu prítomnými osobami a svedkami, ktorí zišli, aby zabránili XXXXX pokračovať v napádaní, následne XXXXX odišiel na toalety, kde si išiel umyť zakrvavenú tvár, kde po chvíli prišiel znova XXXXX, tu zhodil na zem umývajúceho sa XXXXX a následne ho začal kopať nohami do tela a znovu udierať päsťami do tváre a po príchode svedkov bolo opätovne zabránené XXXXX, aby pokračoval v útoku, pričom poškodenému XXXXX bolo útokom spôsobené ľahké zranenie a to poranenie okolia oka, ktoré si vyžiadalo jednorazové lekárske ošetrenie s dobou liečenia 3-7 dní bez práceneschopnosti podľa vyjadrenia MUDr. Buletsa

Odôvodnenie: 
V uvedenej trestnej veci poverený príslušník Okresného riaditeľstva PZ XXXXX, Obvodné oddelenie PZ XXXXX  ČVS: ORP-13/SI-SI-2015 uznesením zo dňa 12.01.2015 začal podľa § 199 ods. 1 Trestného poriadku trestné stíhanie vo veci prečinu výtržníctva podľa § 364 odsek 1 písmeno a) Trestného zákona a následne uznesením totožnej značky zo dňa 10.02.2015 vzniesol XXXXX obvinenie pre predmetný prečin na skutkovom základe, ako je uvedené vo výrokovej časti tohto uznesenia.

	Po skončení skráteného vyšetrovania dňa 17.03.2015 predložil poverený príslušník vyšetrovací spis spolu s návrhom na podanie obžaloby. Preskúmaním vyšetrovacieho spisu som zistil, že v danej veci boli splnené podmienky na realizáciu odklonu v podobe uzatvorenia zmieru pred probačným a mediačným úradníkom, nakoľko povaha skutku tomu nasvedčovala a obvinený a aj poškodený boli ochotní konať o zmieri. Z uvedeného dôvodu bol dňa 18.03.2015 predložený vyšetrovací spis probačnému a mediačnému úradníkovi Okresného súdu XXXXX na vykonanie mediácie.

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním spisového materiálu ČVS: ORP-13/SI-SI-2015 som zistil, že obvinený XXXXX sa svojím konaním dopustil prečinu výtržníctva podľa § 364 odsek 1 písmeno a) Trestného zákona, pričom ide o prečin, za ktorý Trestný zákon ustanovuje trest odňatia slobody až na 3 roky, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku.

Obvinený XXXXX uzavrel dňa 23.04.2015 pred probačným a mediačným úradníkom Okresného súdu v Skalici XXXXX Dohodu o zmieri s poškodeným XXXXX, ktorému sa obvinený osobne ospravedlnil. Poškodený XXXXX pri dohode o zmieri vyhlásil, že týmto považuje svoje nároky na náhradu škody voči obvinenému za plne uspokojené a vyhlásil, že súhlasí so zmierom.

Obvinený XXXXX dňa 24.04.2015 zložil poštovým poukazom na účet Krajskej prokuratúry v Skalici, č. účtu: 7000230596/8180, VS 2206, peňažnú sumu vo výške 350 € na všeobecne prospešné účely, z ktorej 50 % t.j. 175 € patrí štátu na peňažnú pomoc obetiam trestnej činnosti a 50 % t.j. 175 € obvinený určil Zelenému Domu Skalica, Čulenova 3, 909 01 Skalica, IČO: 42162041, č.ú. SK4156000000002620055001.
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svojho konania ľutuje, poškodenému sa ospravedlnil a rovnako poukázal sumu 350 € na všeobecne prospešné účely, čím splnil podmienky uvedené v § 220 ods. 1 Trestného poriadku.
Obvinený XXXXX aj poškodený XXXXX súhlasili s uzavretím zmieru, zhodne prehlásili, že dohodu o zmieri uzavreli slobodne a vážne, obsahuje ich skutočnú vôľu o prejave a obsahu, ktorej v budúcnosti nemôžu vzniknúť žiadne pochybnosti.
Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného ako doteraz netrestaného, na jeho osobné a majetkové pomery, som dospel k záveru, že rozhodnutie o schválení zmieru a o zastavení trestného stíhania je dostačujúce. 
Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Mihál
prokurátor